Niederrhing

Dr Niederrhing es ön Jäjend em Wäßßte van öt Bundesland Noodrhing-Wäßßfaale. Öt litt nördlich va Venlo, östlisch van d holländische Provinz Limburg un westlich van öt Ruhrgebiet. Öt litt och em niederrheinische Deepland. Domet es öt ön platte Jäjend. Öt jitt ävver ö paar Hövvele en d Jäjend va Kleve un beij Nimweje. Dr hükßte es dr Geldenberg (106 m. N.N.). Bes Krefeld jitt öt och Höhenzöch, die bes op 80 m jönt. 

Kleve es met onjeväär 46.000 Mensch d jrützde Stadt am Niederrhing. Donävver jitt öt ävver och kleenere wi Geldern, Kranenburg, Straelen, Goch un Wesel. De Lüh am Niederrhing spräche keen dütsche Sproch, iihr ön holländische Sproch, di mo Kleverländisch nennt. Vreuer, dat heechd bes zm Joohr 1795, jehhod önö jruuße Deel vom Niederrhing zo öt Herzogtum Geldern. Em Dörp Pfalzdorf jitt öt ön Sprocheinsel. Do weed Pällzisch (Sprooch) jesproche. Hüüh jitt öt ävver mä noch winije Lüüh, di Pällzisch spräche könne. Dö meetzde Pälzer koome em 18. Jahrhondöt us d Pallz no Pfalzdorf.